സ്ക്വാഡ് പരിശോധന 28 സ്ഥാപനങ്ങള്ക്ക് പിഴ കൊല്ലം: കോവിഡ് മാനദണ്ഡ ലംഘനങ്ങള് കണ്ടെത്തുന്നതിനായി ജില്ലാ കളക്ടര് ബി. അബ്ദുല് നാസറിന്റെ നിര്ദ്ദേശപ്രകാരം നടത്തുന്ന താലൂക്കുതല സ്ക്വാഡ് പരിശോധനയില് 28 സ്ഥാപനങ്ങള്ക്ക് പിഴ ചുമത്തി. കരുനാഗപ്പള്ളി ആലപ്പാട്, ചവറ, നീണ്ടകര, ഓച്ചിറ, പന്മന, തഴവ, തെക്കുംഭാഗം, തേവലക്കര, തൊടിയൂര് ഭാഗങ്ങളില് 12 കേസുകള്ക്ക് പിഴയിട്ടു. 206 സ്ഥാപനങ്ങള്ക്ക് താക്കീത് നല്കി. കൊട്ടാരക്കര, ചടയമംഗലം, ചിതറ, വെട്ടിക്കവല, കരീപ്ര, എഴുകോണ്, കുമ്മിള്, മൈലം, നെടുവത്തൂര്, നിലമേല്, പവിത്രേശ്വരം, പൂയപ്പള്ളി, ഉമ്മന്നൂര്, വെളിയം, വെളിനല്ലൂര്, ഇട്ടിവ, കടയ്ക്കല്, കുളക്കട പ്രദേശങ്ങളില് നടത്തിയ പരിശോധനയില് ഏഴു കേസുകളില് പിഴയീടാക്കുകയും 265 എണ്ണത്തിന് താക്കീത് നല്കുകയും ചെയ്തു. കുന്നത്തൂര്,പോരുവഴി, മൈനാഗപ്പള്ളി, ശാസ്താംകോട്ട, ശൂരനാട് വടക്ക്, ശൂരനാട് തെക്ക്, പടിഞ്ഞാറേകല്ലട എന്നിവിടങ്ങളില് നാലു കേസുകള്ക്ക് പിഴയീടാക്കി. 128 സ്ഥാപനങ്ങള്ക്ക് താക്കീത് നല്കി. പേരയം, പെരിനാട്, കൊല്ലം കോര്പ്പറേഷന്, പനയം, തൃക്കരുവ, പരവൂര് മുനിസിപ്പാലിറ്റി, നെടുമ്ബന, തൃക്കോവില്വട്ടം, കൊറ്റങ്കര എന്നിവിടങ്ങളില് പരിശോധന നടത്തി. അഞ്ചു കേസുകളില് പിഴയീടാക്കി. 302 കേസുകള്ക്ക് താക്കീത് നല്കി. സെക്ടറല് മജിസ്ട്രേറ്റുമാര് പരിശോധനകള്ക്ക് നേതൃത്വം നല്കി.